Jeg har været på besøg hos Hønsegården. Og jeg må desværre sige, at det ikke var nogen fornøjelse. Tværtimod. Der var 3 bure med høns i. Der manglede vand i alle burene. Der var ganske store beholdere til vand, men de var tomme. Vi henvendte os til ejeren, og påpegede, at hønsene ikke havde vand. Fik udleveret en stor vandkande med vand. Vi tilbød selv, at vande hønsene, hvilket vi så gjorde. Efterfølgende opdagede vi så, at der ikke var foder i burene. Endnu engang kontaktede vi ejeren, og gjorde opmærksom på manglede foder. Denne gang var beskeden, fra en synligt irriteret ejer, at: det styrer jeg selv! Hvorpå døren blev smækket i. Efterfølgende så vi, at der lå 3 døde høns i det ene bur. De havde ligget der flere dage. Da de var i en tilstand af begyndende nedbrydning. Så formentlig er de døde af tørst. Og sult. Som ejer af forsvarsløse dyr, i dette tilfælde høns, så har man altså pligt til, at varetage dyrenes behov. Det er ejerens ansvar. Fuldt og helt. Trist og forstemmende, at opleve sådan et svigt. Jeg kan absolut ikke anbefale Hønsegården.